《先大人崇祀湖府名宦八月十七日堂祭杭城》
清代·许传霈

试罢秋闱兴未阑，肃将祀事快团栾。西泠菱芡登筵洁，东浙云团隔岸宽。

敢告千秋绵俎豆，差欣五郡集衣冠。来朝苕霅溪头路，知有扶筇父老欢。

作者简介：余生而鲁钝，雅不善诗。岁辛巳，由湖返杭，尤绝意不吟咏，复何稿之可存乎。偶理丛残，有不忍遽弃者，念少壮遭际多艰，赖母教辛勤，良朋切磋，得不汨没天性，言情纪事，时见乎词，则又不可以不存。爰按年录之，起咸丰癸丑，终光绪辛巳，得八卷，计古今体若干首。初有无可斋、倦游轩、七二铃馆、春晖室诸编目，兹分注各年下以存旧名。